CELEX: 52004XG0406(02)
Language: el
Date: 2004-04-06
Title: Συμπεράσματα του Συμβουλίου για την ανταγωνιστικότητα των υπηρεσιών προς τις επιχειρήσεις

Avis juridique important

|

52004XG0406(02)

Συμπεράσματα του Συμβουλίου για την ανταγωνιστικότητα των υπηρεσιών προς τις επιχειρήσεις  

Επίσημη Εφημερίδα αριθ. C 086 της 06/04/2004 σ. 0009 - 0010

Συμπεράσματα του Συμβουλίουγια την ανταγωνιστικότητα των υπηρεσιών προς τις επιχειρήσεις(2004/C 86/03)ΤΟ ΣΥΜΒΟΥΛΙΟ,1. ΥΠΕΝΘΥΜΙΖΟΝΤΑΣ- τον καίριο ρόλο των υπηρεσιών στην ευρωπαϊκή οικονομία και τις δυνατότητές τους για την αύξηση της παραγωγικότητας και τη δημιουργία θέσεων απασχόλησης, στα πλαίσια, ιδίως, της επίτευξης των στόχων της στρατηγικής της Λισσαβώνας·- τις προσπάθειες που καταβάλλονται δυνάμει της ολοκληρωμένης στρατηγικής για τη βελτίωση της ανταγωνιστικότητας της βιομηχανίας και των επιχειρήσεων εν γένει, για την προαγωγή ασφαλούς και ευνοϊκού πλαισίου συνθηκών και για την ενθάρρυνση του επιχειρηματικού πνεύματος·2. ΕΚΦΡΑΖΕΙ ΤΗΝ ΙΚΑΝΟΠΟΙΗΣΗ ΤΟΥ για την ανακοίνωση της Επιτροπής σχετικά με την "ανταγωνιστικότητα των υπηρεσιών προς τις επιχειρήσεις(1) και τη συμβολή τους στις επιδόσεις των ευρωπαϊκών επιχειρήσεων"(2) και ΑΝΑΓΝΩΡΙΖΕΙ ότι τα μέτρα που προσδιόρισε η Επιτροπή μπορούν να συμβάλουν στην αύξηση της παραγωγικότητας και στη δημιουργία θέσεων απασχόλησης·3. ΑΝΑΓΝΩΡΙΖΕΙ ότι η προτεινόμενη οδηγία πλαίσιο σχετικά με τις υπηρεσίες στην εσωτερική αγορά αποτελεί σημαντικό στοιχείο για τη βελτίωση της ανταγωνιστικότητας των υπηρεσιών προς τις επιχειρήσεις και ΑΝΑΛΑΜΒΑΝΕΙ να εξετάσει την εν λόγω πρόταση κατά προτεραιότητα·4. ΧΑΙΡΕΤΙΖΕΙ, κατά συνέπεια, την πρόθεση της Επιτροπής να δημιουργήσει ένα Ευρωπαϊκό Φόρουμ για τις υπηρεσίες προς τις επιχειρήσεις, προσανατολισμένο στην επίτευξη στόχων, προκειμένου να διαβουλευθεί αποτελεσματικά με τους ενδιαφερόμενους φορείς και άλλους εμπειρογνώμονες κατά την κατάρτιση του Σχεδίου Δράσης της για τις υπηρεσίες προς τις επιχειρήσεις·5. Βάσει της ανάλυσης της Επιτροπής και στα πλαίσια της βελτίωσης της ανταγωνιστικότητας των υπηρεσιών προς τις επιχειρήσεις, ΤΟΝΙΖΕΙ ότι πρέπει να αναληφθεί δράση σε ευρωπαϊκό επίπεδο με στόχο:- να αναπτυχθεί η εσωτερική αγορά καθώς και ένα ανταγωνιστικό πλαίσιο συνθηκών για τις υπηρεσίες προς τις επιχειρήσεις, προκειμένου να βελτιωθεί ο ανταγωνισμός, να ενισχυθεί η ολοκλήρωση της αγοράς και να αντιμετωπισθούν οι προκλήσεις του παγκόσμιου ανταγωνισμού·- να προαχθεί η συνεχής μάθηση και η βελτίωση των προσόντων του εργατικού δυναμικού και να ενθαρρυνθεί η ενσωμάτωση των ΤΠΕ στις επιχειρηματικές διαδικασίες, προκειμένου να ενισχυθεί η παραγωγικότητα·- να βελτιωθεί η κατανόηση της διασύνδεσης μεταξύ υπηρεσιών προς τις επιχειρήσεις και άλλων τομέων της οικονομίας, ιδίως των κατασκευαστικών βιομηχανιών και του δημοσίου τομέα·- να βελτιωθούν οι στατιστικές πληροφορίες: οι υπηρεσίες προς τις επιχειρήσεις έχουν ιδιαίτερη οικονομική σημασία για την ΕΕ. Η βελτίωση των δεδομένων και της οικονομικής ανάλυσης αποτελούν βασικά μέσα για την απόκτηση καλύτερων γνώσεων και τον καθορισμό επιλογών για τη χάραξη πολιτικών. Η βελτίωση των στατιστικών πληροφοριών θα πρέπει να επιτευχθεί με ταυτόχρονη ελαχιστοποίηση του συνολικού διοικητικού φόρτου·- να ενθαρρυνθούν η έρευνα και ανάπτυξη και η μη τεχνολογική καινοτομία, η καθιέρωση εθελοντικών προτύπων για τα προϊόντα των υπηρεσιών και η περαιτέρω ανάπτυξη των υπηρεσιών προς τις επιχειρήσεις στις περιφερειακές και τοπικές αγορές·6. ΠΡΟΣΒΛΕΠΕΙ στην ανάπτυξη ενός σωστά στοχοθετημένου Σχεδίου Δράσης για τις υπηρεσίες προς τις επιχειρήσεις καθώς και του σχετικού συνοδευτικού χρονοδιαγράμματος και ΧΑΙΡΕΤΙΖΕΙ την πρόθεση της Επιτροπής να τα υποβάλει νωρίς το 2005, ώστε να συμπληρωθούν τα μέτρα που περιλαμβάνονται στην προτεινόμενη οδηγία πλαίσιο σχετικά με τις υπηρεσίες.(1) Όπως ορίζεται στην ανακοίνωση της Επιτροπής, οι επιχειρηματικές υπηρεσίες απαρτίζονται από τέσσερις κύριες ομάδες δραστηριοτήτων, ήτοι επιχειρηματικές υπηρεσίες, διανεμητικό εμπόριο, υπηρεσίες δικτύου και χρηματοπιστωτικές υπηρεσίες, που λειτουργούν υπό διαφορετικές συνθήκες αγοράς.(2) Έγγρ. 15933/03 COMPET 82 MI 316 IND 182 ECO 270.